Document ID: 31996R2386

Uredba Komisije (ES) št. 2386/ 96
z dne 16. decembra 1996
o uporabi Uredbe Sveta (ES) št. 736/96 z dne 22. aprila 1996 o obveščanju Komisije o investicijskih projektih, ki so v interesu Skupnosti na področju nafte, zemeljskega plina in električne energije
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti in zlasti člena 213,
ob upoštevanju Uredbe Sveta (ES) št. 736/96 z dne 22. aprila 1996 o obveščanju Komisije o investicijskih projektih, ki so v interesu Skupnosti na področju nafte, zemeljskega plina in električne energije [1] in zlasti člena 2.2 direktive;
ker člen 2.2 Uredbe (ES) št. 736/96 določa, da lahko Komisija z omejitvami, določenimi v navedeni uredbi in njenih prilogah, sprejme izvedbene določbe o obliki, vsebini in drugih podrobnih podatkih uradnih obvestil iz člena 1 uredbe;
ker naj bi zaradi poenostavitve informacijskega sistema na tehnični ravni in zbiranja primerljivih podatkov uradna obvestila, ki jih bodo posredovale države članice in v nekaterih primerih podjetja, standardizirali z uporabo vprašalnikov, ki bodo služili kot vodilo za predstavitev in vsebino takih uradnih obvestil,
SPREJELA NASLEDNJO UREDBO:
Člen 1
Uradna obvestila iz člena 1 Uredbe (ES) št. 736/96 morajo biti sestavljena, kot je prikazano v prilogi te uredbe.
Člen 2
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. decembra 1996

Labels: 12
2
14